**Popis dokumentacije (Urbani razvojni fond)**

Ovaj popis odnosi se na dokumentaciju potrebnu za obradu zahtjeva za kredit po programu kreditiranja „Urbani razvojni fond“.

Zahtjev za kredit i drugi standardizirani obrasci i predlošci HBOR-a objavljeni su na mrežnim stranicama HBOR-a [www.hbor.hr](http://www.hbor.hr) ili su dostupni u HBOR-u na zahtjev. Zahtjevi za odobrenjem kredita uz koje nije priložena propisana dokumentacija neće se razmatrati.

* 1. **Standardna dokumentacija (obrasci HBOR-a)**
* Zahtjev za kredit
* Izjava o prihvatljivosti klijenta
* Izjava o povezanim osobama
* Izjava o potporama
	1. **Statusna i financijska dokumentacija**
	2. **JLP(R)S -** **Jedinice lokalne i područne (regionalne) samouprave / Ustanove i agencije u vlasništvu ili u većinskom vlasništvu JLP(R)S i/ili RH**
* Upitnik za pravne osobe (obrazac HBOR-a)
* Osnivački akti (statut odnosno akt o osnivanju, zadnji pročišćeni tekst)
* Identifikacijski dokument imenovane ovlaštene osobe – preslika osobne iskaznice ili putovnice (s vidljivim OIB-om i Potvrda o OIB-u ako nije iskazan u identifikacijskom dokumentu)
* Godišnji financijski izvještaji za prethodne dvije godine:

Bilanca, Izvještaj o prihodima i rashodima, primicima i izdacima

* Plan godišnjeg proračuna za narednu godinu
* Suglasnost za zaduženje (Vlade RH/Ministarstva financija RH/osnivača)
	1. **Društva i druge pravne osobe u vlasništvu ili u većinskom vlasništvu JLP(R)S i/ili RH**
* Upitnik za pravne osobe, Podaci o stvarnim vlasnicima stranke s Prilogom -Tabela vlasništva(obrasci HBOR-a)
* Osnivački akti (statut, društveni ugovor, izjava o osnivanju odnosno akt o osnivanju, zadnji pročišćeni tekst)
* Identifikacijski dokument ovlaštene osobe/osoba – preslika osobne iskaznice ili putovnice (s vidljivim OIB-om i Potvrda o OIB-u ako nije iskazan u identifikacijskom dokumentu)
* Životopis osoba u upravljačkoj strukturi
* Financijski izvještaji:
* Godišnji financijski izvještaji za prethodne dvije godine poslovanja – Bilanca, Račun dobiti i gubitka, Dodatni podaci, Bilješke uz financijska izvješća, Bruto bilanca
* za srednje i velike poduzetnike prema ZoR-u: i Izvještaj o novčanim tokovima
* za obveznike konsolidacije: i Konsolidirani izvještaji
* za obveznike revizije: i Revidirani izvještaji uz Revizorsko izvješće
* Kvartalni financijski izvještaji na zadnji dan prethodnog kvartala s prikazom usporednih podataka za isto razdoblje prethodne godine
* Izvješća o zaduženosti i urednosti otplate – očitovanja vjerovnika ne starija od 30 dana od podnošenja zahtjeva za kredit
* Podaci o solventnosti – BON2/SOL2 ne stariji od 30 dana od podnošenja zahtjeva za kredit
* Suglasnost za zaduženje (Vlade RH/Ministarstva financija RH/osnivača)
* Potvrda Porezne uprave o stanju obveza prema državi – ne starija od 30 dana od dana podnošenja zahtjeva za kredit; ako postoji regulirani dug podnositelja zahtjeva prema državi, dostavlja se i Potvrda Porezne uprave o obročnoj otplati poreznog duga
	1. **Dokumentacija o ulaganju**
* **Plan poslovanja (predložak HBOR-a)**
* Potrebno je dostaviti **izračun (kalkulaciju) financijskog jaza (funding gap)** za predmetni projekt u excel formi. Financijski jaz (funding gap) projekta predstavlja razliku između operativne dobiti ulaganja i troškova ulaganja, pri čemu je operativna dobit jednaka razlici između diskontiranih prihoda i diskontiranih operativnih troškova projekta tijekom ekonomskog trajanja ulaganja[[1]](#footnote-2). Ukupan iznos potpore koji se sastoji od diskontiranog iznosa kapitalnog rabata i potpore u kreditu (u vidu nenaplaćene kamate i naknade) ne smije premašiti ukupno pretpostavljeni iznos financijskog jaza.
* **Tehnička dokumentacija:**
* **Upitnik samoprocjene** - Identifikacija klimatskih, okolišnih i socijalnih rizika i pripadajući Prilog 2 (obrasci HBOR-a)

**te sljedeća dokumentacija ako je primjenjivo:**

* + građevinska/uporabna dozvola; ili drugi akt nadležnog tijela za graditeljstvo koji zamjenjuje građevinsku/uporabnu dozvolu
	+ ako se projekt gradi/izvode radovi prema Pravilniku o jednostavnim i drugim građevinama i radovima
* ili očitovanje nadležnog tijela za graditeljstvo da se građevina/radovi iz glavnog projekta (specificirane oznake ZOP/br. projekta) može graditi/mogu izvoditi prema Pravilniku
* ili očitovanje ovlaštenog projektanta pod materijalnom i krivičnom odgovornošću, da se građevina/radovi iz glavnog projekta (specificirane oznake ZOP/br. projekta) mogu graditi/ izvoditi prema Pravilniku
	+ glavni projekt
	+ elaborat/zasebna mapa glavnog projekta kojim se elaborira i dokazuje načelo DNSH-a i otpornosti infrastrukture na klimatske promjene sukladno Prilogu 3 Programa kreditiranja (ako nije dokazano u samom glavnom projektu)
	+ ugovori/ponude/predračuni, troškovnici radova i opreme – važeći u trenutku podnošenja zahtjeva za kredit ili, ako ne sadrže rok važenja, u pravilu ne stariji od 3 mjeseca od podnošenja zahtjeva za kredit
	+ kupoprodajni (pred)ugovor za nekretnine/pokretnine (koje se kupuju iz kredita)
	+ elaborat zaštite okoliša ili studija procjene utjecaja na okoliš i pripadajuća rješenja o provedenoj ocjeni i/ili prihvatljivosti zahvata
	+ tehnološki projekt

**te sljedeća dokumentacija ako je primjenjivo***:*

* + tehnička specifikacija strojeva/opreme s pratećim izračunom energetskih ušteda
	+ ostala dokumentacija koja nije gore navedena, a potvrđuje načelo nenanošenja bitne štete okolišnim ciljevima (Do No Significant Harm – DNSH)
* Dokumentacija o drugim izvorima financiranja (ugovori o kreditima, pozajmicama i sl.)– ako drugi izvori financiranja postoje
	1. **Dokumentacija o instrumentima osiguranja**
* 2 (dvije) zadužnice, jedna zadužnica na iznos koji odgovara ugovorenom iznosu dijela kredita iz sredstava EFRR i druga zadužnica na iznos koji odgovara ugovorenom iznosu dijela kredita iz sredstava HBOR-a
* kod kreditiranja društava, ustanova i agencija i drugih pravnih osoba u vlasništvu ili u većinskom vlasništvu JLP(R)S i/ili RH, uz zadužnice, obavezno je pribavljanje jamstva JLP(R)S-a ili RH, osim ako zakonima i osnivačkim aktima nije definirano da JLP(R)S ili RH jamči za obveze korisnika kredita bezuvjetno, neopozivo i na prvi poziv te bez izdavanja posebne jamstvene isprave
	1. **Ostala dokumentacija**

Ostala dokumentacija dostavlja se prema potrebi i/ili na zahtjev HBOR-a.

1. Ekonomski vijek trajanja infrastrukturnih projekata definiran je na 42. stranici dokumenta Guide to Cost-Benefit Analysis of Investment projects iz 2014. godine <https://ec.europa.eu/regional_policy/sources/studies/cba_guide.pdf> [↑](#footnote-ref-2)